**Izvještaj o provedenoj javnoj raspravi**

**Nacrt Zakona o dugu, zaduživanju i garancijama u Federaciji Bosne i Hercegovine**

|  |  |  |  |  |
| --- | --- | --- | --- | --- |
| **R.br.** | **Odredba Zakona** | **Davalac komentara** | **Komentar** | **Obrazloženje Federalnog ministarstva finansija**  **Komentar prihvaćen/nije prihvaćen/primljeno k znanju** |
| 1 | Član 2. Definicija vanjskog duga i ukupnog duga Federacije. | IFC | U nacrtu postoji nekoliko odredbi koje se rijetko mogu naći u zakonodavstvu o dugu. Potrebno je provjeriti da li postoje definicije u drugim zakonima FBIH. Također definicije domaćeg i vanjskog duga bi se mogli dodatno pojasniti kako bi se mogli objasniti korišteni kriteriji u klasifikaciji duga kao domaćeg ili vanjskog. Kategorija "Ukupni dug federacije" nije definisana (moglo bi biti pitanje greške u prevodu). | **Komentar prihvaćen.**  Definicija vanjskog duga je redefinirana i usklađena sa klasifikacijom duga u EU po kojoj se vanjski dug definira kao dug prema inostranim povjeriocima. Dodatno je uvedena i definicija „ukupnog duga Federacije“. |
| 2 | Član 2. Definicija duga | JP Elektroprivreda BiH | U članu 2. stav (1) trebao bi se jasnije definisati sam pojam duga (posebno zbog izvještavanja i širokog kruga korisnika i tumača izvještaja), tj. da li su to sadašnje obaveze, buduće obaveze (sa pripadajućom kamatom. koja će se javiti do momenta izmirenja), da li su to dospjele obaveze koje se trenutno ne mogu servisirati ili je to trenutno stanje obaveza, bez obzira da li su dospjele za plaćanje ili ne, odnosno da li se trenutnim kapacitetima mogu servisirati ili ne. | **Komentar prihvaćen.**  Predložena je korigovana definicija duga prema kojoj bi ista glasila:  "Dug je finansijska obaveza za pozajmljena novčana sredstva nastala u skladu sa aktom o preuzimanju finansijske obaveze." Ovim se jasno određuje pojam duga u smislu statističke metodologije EU koja jasno pravi distinkciju između duga koji proizilazi i operacija zaduživanja (za pozajmljena finansijska sredstva) i duga po osnovu neizmirenih komercijalnih obaveza. Ostala pitanja veza za mjerenje i obuhvat duga biće propisana podzakonskim aktima koji će biti u potpunosti usklađeni sa statistikom javnih finansija u EU, tj. ESA 2010 prema kojoj je dug opće države bruto nominalna vrijednost duga na kraju godine. Ovaj dug se odnosi na jedinice klasificirane prema službenoj sektorskoj klasifikaciji u sektor opće države (S.13) a čine ga sljedeći finansijski instrumenti: gotovina i depoziti (AF.2); dužnički vrijednosni papiri (AF.3) te krediti i zajmovi (AF.4) |
| 3 | Član 2. Definicija protugarancije | Savez općina i gradova:  Grad Zenica | Nejasan pojam: protugarancija (Možda da bude podgarancija). | **Komentar nije prihvaćen.** Protugarancija ili kontragarancija (eng. counter - garantee) je termin koji se koristi u međunarodnoj praksi i kao takav je opće priznat i prepoznatljiv u poslovima sa garancijama. |
| 4 | Član 2. Definicija javnog preduzeća | JP Autoceste FBIH | Dodati i promet ili transport | **Komentar nije prihvaćen.** Predložena je korekcija definicije javnog preduzeća kako bi se ista uskladila sa definicijom iz Zakona o javnim preduzećima u Federaciji Bosne i Hercegovine. Ukoliko se želi redefinirati definicija javnog preduzeća onda se to treba uraditi kroz izmjenu definicije u osnovnom zakonu, Zakonu o javnim preduzećima u Federaciji Bosne i Hercegovine. |
| 5 | Član 2. Definicija vanbudžetskog korisnika | Savez općina i gradova  Grad Zenica | Veza komentar na tačku 44). Da li je vanbudžetski korisnik javna ustanova i javno preduzeće, s obzirom da postoji posebna definicija javnog preduzeća (tačka 20.)? | **Komentar-nije iznesen prijedlog već samo pitanje na koji se daje sljedeći odgovor.** Definicija vanbudžetskog korisnika usklađena je sa praksom u EU gdje postoje dvije grupe vanbudžetskih korisnika u koje se razvrstavaju svi subjekti koji pripadaju sektoru opće države, a nisu budžetski korisnici, neovisno o formi organizovanja. Vanbudžetski korisnici mogu biti i javne ustanove, javna preduzeća, agencije, fondovi i sl. |
| 6 | Član 2. Definicija javnog duga | Ministarstvo finansija KS | Predlaže uspostavu Registra institucionalnih jedinica koje po standardima EU ulaze u javni dug, na svim nivoima vlasti, uspostava da se reguliše podzakonskim aktima. | **Komentar nije prihvaćen.** Definicija javnog duga je usklađena sa definicijom janog duga/ duga opće države u EU. Sektorsku klasifikaciju jedinica je trebalo da radi Agencija za statistiku BIH, ali do donošenja odgovarajućih propisa na nivou BiH ove poslove privremeno će obavljati Federalno ministarstvo finansija uz podršku Federalnog zavoda za statistiku. |
| 7 | Član 2. Definicija javnog duga | Savez općina i gradova  Grad Zenica | U Nacrt Zakona ugraditi ko se sve smatra institucionalnom jedinicom grada ili općine koje su prema pravilima statističke metodologije EU razvrstane u sektor opće države - npr. link na web stranicu ili izvod iz pravila.  Nejasno je da li javni dug grada obuhvata i dugove javnih preduzeća. |
| 8 | Član 2. Definicija javnog duga | Savez općina i gradova  Općina Ilidža | Nije jasna definicija |
| 9 | Član 2. Definicija redovni prihodi | Ministarstvo finansija KS | Iza ovoga dodati „izuzev zakonskih redovnih transfera viših nivoa vlasti“, jer isti predstavljaju prihode Kantona Sarajevo koji se kontinuirano realiziraju. | **Komentar prihvaćen.** Predložena je korekcija definicije redovnih prihoda tako da ista glasi: "Redovni prihodi podrazumijevaju budžetske prihode koji ne uključuju transfere viših nivoa vlasti, izuzev redovnih zakonskih transfera; prihode od domaćih i stranih pomoći i donacija; prihode iz posebnih ugovora: sufinansiranje građana za jedinicu lokalne zajednice , te druge jednokratne prihode koji se neće kontinuirano realizirati u budućim periodima" |
| 10 | Član 2. Definicija redovni prihodi | Savez općina i gradova  Grad Bihać | Terminologija prihoda nije definisana Zakonom o budžetim FBiH | **Komentar – odgovor na konstataciju**. U Zakonu o budžetima postoji definicija budžetskih prihoda koji uključuju sve javne prihode, primljene treansfere i donacije. Međutim, Zakonom o dugu, zaduživanju i garancijama potrebno je definisati pojam redovnih prihoda budžeta kantona, gradova i općina kako bi se ispravno procjenio fiskalni kapacitet za servisiranje duga. Ukoliko nisu zakonska trajna kategorija, budući prihodi po osnovu transfera viših nivoa vlasti nisu predvidivi u pogledu iznosa i izvjesnosti ostvarenja istih. |
| 11 | Član 2. Definicija ukupnog duga vanbudžetskog fonda zdrastvenog osiguranja | Zavod za zdravstveno osiguranje SBK | Predlaže da se briše „i svih javnih zdravstvenih ustanova koje pružaju usluge zdravstvene zaštite za osigurane osobe prijavljene na osiguranje kod tog fonda zdravstvenog osiguranja“ iz sljedećih razloga:  Zavod za zdravstveno osiguranje nije osnivač zdravstvenih ustanova niti na bilo koji način može uticati na donošenje odluka o stvaranju frnancijskih obaveza (unutrašnjeg duga ) niti daje saglasnost na financijski plan zdravstvenih ustanova i sl.  Zavod zdravstvenog osiguranja sa javnim zdravstvenim ustanovama posluje na temelju Ugovora o pružanju zdravstvene zaštite za lica koja imaju status osiguranika, tako da zdravstvena ustanova nema status niže potrošačke jedinice Zavoda.  Ukupan dug javnih zdravstvenih ustanove koje pružaju usluge zdravstvene zaštite, treba da indirektno postane ukupan dug osnivača tih ustanova.  Iz navedenih razloga predlažu da se iza tačke 44. doda tačka 45. u kojoj bi trebalo posebno definisati pojam „Javna zdravstvena ustanova“ i dovesti ga u vezu sa aktom o osnivanju i registraciji | **Komentar prihvaćen.** Evropski sistem nacionalnih i regionalnih računa ESA 2010 je najnoviji računovodstveni okvir za postizanje međunarodne usklađenosti nacionalnih računa koji, među ostalim, propisuje metodologiju za razvrstavanje institucionalnih jedinica u sektore i podsektore. ESA 2010 je objavljena 26.06. 2013. godine u službenom glasilu Evropske unije kao Aneks A Uredbe broj 549/2013. U skladu sa navedenom metodologijom bolnice i domovi zdravlja svrstvaju se u podsektore centralne (1311) ili lokalne države (1313), zavisno o tome ko su osnivači, odnosno ko vrši upravljačka prava. U skladu sa navedenim izvršena je korekcija definicije duga vanbudžetskog fonda zdravstvenog osiguranja, kao i korekcija ukupnog duga kantona, grada i općine. |
| 12 | Član 2. Definicija ukupnog duga vanbudžetskog fonda zdrastvenog osiguranja | Zavod zdravstvenog osiguranja i reosiguranja FBIH | Iz ovoga proizilazi da se svi dugovi javnih zdravstvenih ustanova i dugovi vanbudžetskog fonda smatraju dugom vanbudžetskog fonda. |
| 13 | Član 2. Definicija ukupnog duga vanbudžetskog fonda zdrastvenog osiguranja | Zavod zdravstvenog osiguranja TK | Javne zdravstvene ustanove više se mogu razvrstati u vanbudžetske korisnike jer Federacija, kanton, grad ili općina ima odlučujući utjecaj na upravljanje ustanovom. |
| 14 | Član 2. Definicija vanbudžetski korisnik | Savez općina i gradova  Grad Bihać | Vanbudžetski korisnik- na nivou lokalne samouprave osnivač Gradsko vijeće, ne Grad. | **Komentar nije prihvaćen.** U konkretnom slučaju nije relevantno ko je osnivač vanbudžetskog korisnika , grad ili gradsko vijeće. |
| 15 | Član 2. Definicija vanbudžetski korisnik | Ministarstvo finansija KS | -predlaže uspostavu Registra institucionalnih jedinica koje po standardima EU ulaze u javni sektor na svim nivoima vlasti  - uspostava da se reguliše podzakonskim aktima. - Pojam vanbudžetskog korisnika u smislu Zakona o budžetima - privredna društva i ustanove koje pružaju javne usluge i vrše javni servis, te druga pravna lica u kojima FBiH, kanton imaju odlučujući uticaj na upravljanje na osnovu strukture kapitala, dok su Nacrtom zakona o dugu, pored pojma vanbudžetski korisnik, definisani pojam .javna preduzeća''. i utvrdene posebne odredbe koje se odnose na ,javne zdravstvene ustanove. | **Komentar nije prihvaćen.** Prema ESA 2010 ne postoji precizna definicija vanbudžetskog korisnika već postoji metodologija prema kojoj se neki subjekt tretira kao vanbudžetski korisnik. Prema toj metodologiji vanbudžetski korisnici su ustanove, privredna društva i druge pravne osobe koje nisu budžetski korisnici, a:  1. kojima je isključivi osnivač ili vlasnik određeni nivo vlasti (centralna vlada, regionalna ili lokalna vlada, i/ili jedinica, u kojima određeni nivo vlasti ima odlučujući utjecaj na upravljanje, ostvaruju prihode temeljem javnih ovlasti, zakona i drugih propisa  2. koji su prema pravilima statističke metodologije Evropske unije (ESA 2010, propisana Uredbom (EU) 549/2013 Evropskog parlamenta i Vijeća) razvrstani u sektor opće države. |
| 16 | Član 2. Definicija vanbudžetski korisnik | Zavod zdravstvenog osiguranja SBK | Iza tačke 44) dodati novu tačku u kojoj bi trebalo posebno definisati pojam "Javna zdravstvena ustanova" i dovesti ga u vezu sa aktom o osnivanju i registraciji. | **Komentar prihvaćen.** Uvedena je tražena definicija „Javna zdravstvena ustanova je ustanova koja obavlja zdravstvenu djelatnost u javnom interesu u skladu sa propisima o zdravstvenoj zaštiti i registraciji ustanova u Federaciji Bosne i Hercegovine čiji je osnivač Parlament Federacije Bosne i Hercegovine, skupština kantona, gradsko ili općinsko vijeće“. |
| 17 | Član 4.  Državni dug | IFC | Odjeljak A. Član 4: Veoma je neobično imati zakon na entitetskoj razini koji definira državni dug države (stav 1. i 2.). Čini se da je svrha ovog člana uključena u član (4) - Relevanti federalni dug. Ako je takvo pojašnjenje važno, bilo bi prikladno uključiti ga u definiciju o dugu Federacije i izbaciti ga iz člana 4., kao nebitnim za upravljanje dugom Federacije. | **Komentar nije prihvaćen.** Navedena odredba je identična odredbi državnog duga u Zakonu o zaduživanju, dugu i garancijama na nivou BiH, i nužna je radi ispravnog knjiženja i vođenja evidencija kako bi se zadržala postojeća harmoniziranost entitetskih i državnih propisa. |
| 18 | Član 5. Status otplate duga  stav 2. | IFC | Preporučljivo je dodati plaćanje kamata, "naknade i obaveze". | **Komentar prihvaćen.** Prijedlog je ugrađen u stav (2) predmetnog člana. |
| 19 | Član 6.  Instrumenti osiguranja duga | IFC | Primjena kolaterala ne bi se trebala bazirati na kreditovom zahtjevu, već na analizi najboljih uvjeta zaduženja/jamstva (osim ako nije u pitanju greška u prijevod) | **Komentar prihvaćen.** Prijedlog je ugrađen na način da je brisan tekst „na zahtjevu povjerioca“ radi mogućnosti izdavanja obveznica koje bi bile pokrivene garancijama FBiH, kantona, gradova i općina. |
| 20 | Član 6.  Instrumenti osiguranja duga | JP Elektroprivreda BiH | Definisati i precizirati ulogu Federacije BiH po pitanju instrumenata osiguranja duga za javna preduzeća. | **Komentar nije prihvaćen.** Nedopuštene aktivnosti javnih preduzeća propisane su članom 41. Zakona o javnim preduzećima u Federaciji BiH. |
| 21 | Član 6.  Instrumenti osiguranja duga  stav 1. | JP Elektroprivreda BiH | Dodati novu tačku d) hipotekom na dio ili cjelokupnu imovinu proisteklu iz kapitalne investicije čije je finansiranje uzrok nastanka duga. | **Komentar nije prihvaćen.** Nedopuštene aktivnosti javnih preduzeća propisane su članom 41. Zakona o javnim preduzećima u Federaciji BiH. Svrha ovog člana je da se definiraju instrumenti osiguranja duga FBIH, kantona, gradova i općina, a ne javnih preduzeća. |
| 22 | Član 6.  Instrumenti osiguranja duga  stav 2. tačka b. | Savez općina i gradova  Grad Bihać | Dodatno osiguranje da ostane ali da isto donosi Odluku Gradsko vijeće jer je isto u skladu za Zakonom o lokalnoj samoupravi USK-a | **Komentar nije prihvaćen.** Stav (3) ovog člana propisuje da se odlukom o zaduženju (a donosi je gradsko/općinsko vijeće) odlučuje i o davanju instrumenata koji predstavljaju dodatno osiguranje |
| 23 | Član 6.  Instrumenti osiguranja duga  stav 2. tačka d. | Savez općina i gradova  Grad Bihać | Dodatno osiguranje da ostane ali da isto donosi Odluku Gradsko vijeće jer je isto u skladu za Zakonom o lokalnoj samoupravi USK-a | **Komentar nije prihvaćen. S**tav (3) propisuje da se odlukom o zaduženju (a donosi je gradsko/općinsko vijeće) odlučuje i o davanju instrumenata koji predstavljaju dodatno osiguranje |
| 24 | Član 6.  Instrumenti osiguranja duga  stav 3. | JP Elektroprivreda BiH | Stav (3) nije jasno definisan | **Komentar nije prihvaćen.** Stav (3) ne propisuje nikakva ograničenja instrumenata duga javnih preduzeća, na njih se član 6. uopće i ne odnosi. Instrumenti duga javnih preduzeća uređeni su općim propisima koji uređuju poslovanje istih. |
| 25 | Član 8.  Mjesto i valuta zaduživanja | Zavod zdravstvenog osiguranja TK | Član 8 (1 i 2), član 9 (1 i 2) i član 10 (1, 2, 3 i 4)- u koliziji sa zakonom o zdravstvenom osiguranju (član 80- sredstva za finansiranje prava iz obaveznog zdravstvenog osiguranja itd ... čl 82 ...) primjedba se vezuje i za čl. 15, 16. i 18 Zakona o dugu...  Svo vrijeme se govori o finansiranju potreba iz obaveznog zdravstvenog osiguranja. | **Komentar prihvaćen.** Navedeni članova su korigovani, a članom 14. propisano da se vanbudžetski fondovi i javne zdravstvene ustanove (osim ukoliko nisu svrstane u sektor izvan opće države, kao što su Reumal Fojnica i Aquaterm Olovo) ne mogu zaduživati, a što je i bio zahtjev MMF-a. Važno je istaći da važeći propisi koji uređuju poslovanje vanbudžetskih fondova svakako ne dozvoljavaju vanbudžetskih fondovima stvaranje duga. |
| 26 | Član 8.  Mjesto i valuta zaduživanja  stav 1. | IFC | Član (1) propisuje sve nivoe vlasti unutar FBiH i van budžetske korisnike i javna preduzeća, koja imaju pravo zaduživanja u zemlji i izvana. Postoje dva problema koje treba provjeriti/dopuniti:  i) zaduživanje državnih organa trebalo bi centralizirati i provoditi u skladu ne samo sa zakonodavstvom FBiH, već i sa zakonom o dugu BiH.  ii)zaduživanje od strane javnih preduzeća/izvan budžeta obično nije zakonski uređeno istim zakonom kao i zaduživanje države, već sa zakonima koji regulišu poslovne subjekte.  Ukoliko se ostavi kao takvo, privatne kompanije bi ga mogle smatrati kao pogodovanje. Međutim, s obzirom na praksu u BiH i FBiH, možda bi bilo prikladno ponovo pregledati formulaciju ovog člana i/ili usporediti sa drugim relevantim zakonodavstvom.  Također, definicija javnih preduzeća mora biti uključena ili cross referenced sa drugim zakonom, gdje je ona definirana. | **Komentar prihvaćen.** Korigovane odredbe člana 8., brisan član 9. i korigovane odredbe člana 10. |
| 27 | Član 9.  Forma zaduživanja | Zavod zdravstvenog osiguranja TK | Vidjeti komentar uz čl. 8 | **Komentar prihvaćen.** Navedeni članovi su korigovani, a članom 14. propisano da se vanbudžetski fondovi i javne zdravstvene ustanove (osim ukoliko nisu svrstane u sektor izvan opće države, kao što su Reumal Fojnica i Aquaterm Olovo) ne mogu zaduživati, a što je i bio zahtjev MMF-a. Važno je istaći da važeći propisi koji uređuju poslovanje vanbudžetskih fondova svakako ne dozvoljavaju vanbudžetskih fondovima stvaranje duga. |
| 28 | Član 10.  Ročnost duga | IFC | Definicije za kratkoročno i dugoročno zaduživanje se ponavljaju, predlažemo da se briše. Također, ako nema ograičenja za kratkoročno i dugoročno zaduživanje za sve tipove/vrste zajmoprimca, ne mora biti zakonski propisano. Samo član 4. može ostati i prebaciti u čl 20., ostatak člana 10. se može izbrisati. | **Komentar prihvaćen.** Korigovne odredbe člana 10. |
| 29 | Član 10.  Ročnost duga | Zavod zdravstvenog osiguranja TK | Vidjeti komentar uz čl. 8 | **Komentar prihvaćen.** Navedeni članovi su korigovani, a članom 14. propisano da se vanbudžetski fondovi i javne zdravstvene ustanove (osim ukoliko nisu svrstane u sektor izvan opće države, kao što su Reumal Fojnica, Aquaterm Olovo) ne mogu zaduživati, a što je i bio zahtjev MMF-a. Važno je istaći da važeći propisi koji uređuju poslovanje vanbudžetskih fondova svakako ne dozvoljavaju vanbudžetskih fondovima stvaranje duga. |
| 30 | Član 11.  Kratkoročno zaduživanje za finansiranje budžetskog deficita proizašlog iz gotovinskog toka  stav 1. | Savez općina i gradova  Grad Bihać | Kratkoročno zaduženje nije u skladu sa članom 69. Zakona o budžetima FBiH. U Zakonu o budžetima stoji 5%. | **Komentar nije prihvaćen.** Treba razlikovati kratkoročni dug za finansiranje budžetskog deficita od duga za finansiranje budžetskog deficita proizašlog iz gotovinskog toka. Ovaj član se odnosi isključivo na kratkoročno zaduživanje za finansiranje budžetskog deficita proizašlog iz gotovinskog toka, tj. duga koji nastaje i koji se otplaćuje unutar fiskalne godine. Predloženo je da se ovaj procenat poveća sa sadašnjih 5% na 15% u odnosu na redovne prihode budžeta ostavrene u prethodnoj fiskalnoj godini. Nakon usvajanja ovog Zakona ostavljeno je vrijeme za usklađivanje i Zakona o budžetima koji u sebi sadrži odredbe Zakona o dugu, zaduživanju i garancijama. |
| 31 | Član 12.  Ovlaštenja za provođenje procedura zaduživanja Federacije, kantona, grada odnosno općine | JP Elektroprivreda BiH | Ovaj član nije jasan.  Osim toga, nije nigdje jasno definisana procedura zaduživanja za pojedina pravna lica. | **Komentar nije prihvaćen.** Ovaj član ne uređuje ovlaštenja za zaduživanje javnih preduzeća i vanbudžetskih korisnika. To je uređeno općim propisima koji uređuju poslovanje javnih preduzeća i vanbudžetskih korisnika. |
| 32 | Član 12.  Ovlaštenja za provođenje procedura zaduživanja Federacije, kantona, grada odnosno općine | Savez općina i gradova  Grad Bihać | Ovlaštenja treba imati Gradonačelnik | **Komentar nije prihvaćen.** Provođenje postupka za zaduživanje, izdavanje vrijednosnih papira i garancija treba razlikovati od ovlaštenja za zaključivanje ugovora o kreditu, izdavanju garancija i sl. Radi jasnoće umjesto termina "procedura" predložen je termin "postupka". Gradonačelnik ne može provoditi postupak, ali ima ovlaštenja za zaključivanje ugovora. Radi jasnoće može se napraviti usporedba sa drugim propisima. Npr. kod Zakona o javnim nabavkama BiH, postupak javne nabave provodi Komisija za javne nabavke a odluku o izboru donosi rukovodilac organa koji je ovlašten za zaključivanje ugovora. |
| 33 | Član 12.  Ovlaštenja za provođenje procedura zaduživanja Federacije, kantona, grada odnosno općine | Savez općina i gradova  Općina Posušje | Ovu ulogu treba da imaju isključivo načelnici i gradonačelnici. | **Komentar nije prihvaćen.** Vidi prethodno obrazloženje. |
| 34 | Član 13.  Godišnje ograničenje iznosa novog zaduživanja Federacije, kantona, grada i općine | JP Elektroprivreda BiH | Godišnje ograničenje iznosa novog zaduživanja se reguliše u ovom poglavlju, a u Poglavlju  VI, Gornje granice i upravljanje dugom, se kroz četrnaest članova govori o granicama zaduživanja.  Smatramo da ovo treba zajednički obuhvatiti i precizirati za pojedina pravna lica. | **Komentar nije prihvaćen.** Iz naziva člana je vidljivo da se ovo ograničenje ne odnosi na vanbudžetske korisnike i javna preduzeća. |
| 35 | Član 13.  Godišnje ograničenje iznosa novog zaduživanja Federacije, kantona, grada i općine | Savez općina i gradova  Grad Bihać | U periodu privremenog finansiranja u skladu sa članom 35. Zakona o budžetima finansiraju se isti programi i ne mogu se započeti novi ili prošireni programi. | **Komentar nije prihvaćen.** Odluka o privremenom finansiranju se treba donijeti uvažavajući odredbe Zakona o budžetima i ovog zakona. Nakon usvajanja ovog Zakona ostavljeno je vrijeme za usklađivanje i Zakona o budžetima koji u sebi sadrži odredbe Zakona o dugu, zaduživanju i garancijama. |
| 36 | Član 14.  Godišnje ograničenje zaduživanja vanbudžetskog korisnika  stav 2. | Ministarstvo finansija KS | Prihodi vanbudžetskih korisnika, vanbudžetskih fondova i javnih zdravstvenih ustanova nisu utvrđeni u budžetu KS.  Ove nove odredbe Zakona bile bi u suprotnosti sa Zakonom o budzetima u Federaciji BiH (član 68), po kome se u Zakonu o izvršavanju budžeta određuju iznosi novih zaduženja, kao i obaveze iz osnova tekućih otplata duga Federacije, odnosno kantona, a ne,,u kantonu". | **Komentar nije prihvaćen.** Kao i u drugim zemljama, potrebno je uspostaviti alate za upravljane javnim dugom koji pored budžeta obuhvata i dug vanbudžetskih korisnika, odnosno subjekata koji nisu budžetski korisnici. Bez ovog instrumenta javni dug se ne bi mogao držati pod kontrolom. U konkretnom slučaju ova ograničenja javnog duga su ujedno i ovlaštenja nadležnim organima do kojeg iznosa mogu davati saglasnosti na zaduživanje vanbudžetskim korisnicima. Ovo je nova odredba, a nakon usvajanja ovog Zakona ostavljeno je vrijeme za usklađivanje i Zakona o budžetima koji u sebi sadrži odredbe Zakona o dugu, zaduživanju i garancijama. |
| 37 | Član 15.  Godišnje ograničenje zaduživanja vanbudžetskog fonda  stav 2. | Ministarstvo finansija KS | Prihodi vanbudžetskih korisnika, vanbudžetskih fondova i javnih zdravstvenih ustanova nisu utvrđeni u budžetu KS. | **Komentar nije prihvaćen.** Nakon što jeutvrđeno da se vanbudžetski fondovi ni po važećim propisima koji uređuju njihovo poslovanje ne mogu zaduživati, i to pravilo ugradilo u prijedlog zakona dostavljeni komentar je postao irelevantan. |
| 38 | Član 16.  Ograničenje zaduživanja javne zdravstvene ustanove | Ministarstvo finansija KS | prihodi VBK VBF i javnih zdravstvenih ustanova nisu utvrđeni u budžetu KS | **Komentar ZZO TK i SBK prihvaćen**. Predloženo je da se javne zdravstvene ustanove ne mogu zaduživati, uz obrazloženja koja su prethodno navedena. |
| 39 | Član 16.  Ograničenje zaduživanja javne zdravstvene ustanove | Zavod zdravstvenog osiguranja TK | Zavodi kupuju usluge. odnosno program zdravstvene zastrte, jdnako od privalnog i iavnog sektora te ne finansiraju javne zdravstvene ustanove po princlpu budžeta (plate, TO, materijalni troškovi). Zbog toga nije jasno opredjeljenje Nacrta zakona i postavljenom odnosu između Zavoda i javnih zdravstvenih ustanova. Vidjeti i komentar uz čl. 8. |
| 40 | Član 16.  Ograničenje zaduživanja javne zdravstvene ustanove | Zavod za zdravstveno osigurnje SBK | Uskladiti sa članom 1, odnosno da se predlagač odredi da li se ovaj zakon primjenjuje i na javne zdravstvene ustanove čiji je osnivač kanton ili općina. |
| 41 | Član 16.  Ograničenje zaduživanja javne zdravstvene ustanove  stav 1. | Savez općina i gradova  Općina Olovo | U članu 16. Nacrta Zakona precizirati termin „javna zdravstvena ustanova“, te predvidjeti kao „izuzetak“ JZU koja je registrovana za obavljanje i drugih djelatnosti (npr. zdravstvene usluge u turizmu) koja se može kreditno zadužiti ukoliko je kreditno sposobna i/ili ima garanciju Ministarstva/grada/općine zavisno od toga ko ima odlučujići uticaj u upravljanju. | **Komentar prihvaćen.** Reumal Fojnica, Aquaterm Olovo i nisu klasificirane u sektor opće države (13), iako su registrovane kao javne zdravstvene ustanove. |
| 42 | Član 17.  Prethodna saglasnost Federalnog ministarstva finansija | Ministarstvo finansija KS | Dodati stav (4) kojim će biti utvrđeno da odredbe ovog člana na odgovarajući način primjenjuju kantoni, gradovi i općine. | **Komentar nije prihvaćen.** Isto je propisano članom 18. za kantone. |
| 43 | Član 17.  Prethodna saglasnost Federalnog ministarstva finansija | JP Elektroprivreda BiH | U članu 17 definiše se dio procedure, stav c)  da se javna preduzeda ne mogu zaduživati bez prethodne saglasnosti FMF ako su negativno poslovala u prethodne dvije godine, a u članu 28. Postupak direktnog vanjskog zaduživanjs ne navode se nikakva  ograničenja. Zaključujemo da se javna preduzeća, koja su poslovala pozitivno, mogu zadužiti bez prethodne saglasnosti. Predlažemo da se ovo preciznije definiše Zakonom. | **Komentar djelimično prihvaćen.** Konstatacija je tačna. Javna preduzeća koja nisu vanbudžetski korisnici, koja nemaju dug za koji je izdata garancija FBiH, kantona, grada ili općine a pozitivno su poslovala mogu se zaduživati bez prethodne saglasnosti. |
| 44 | Član 17.  Prethodna saglasnost Federalnog ministarstva finansija | Savez općina i gradova  Općina Centar Sarajevo | Glavna primjedba odnosi se na član 17. i izdavanje prethodne pismene saglasnosti jedinicama lokalne samouprave za zaduživanje od strane Federalnog ministarstva finansija .  U članu 17 i stavu 5. istog se propisuje da će Federalno ministarstvo finansija naknadno donijeti propise kojima će se urediti postupak za izdavanje prethodne pisane saglasnosti kantonima , općinama i gradovima , te utvrditi odgovarajući obrazac i neophodna dokumentacija.  Čini mi se da Zakon ne pravi razliku između unutarnjeg i vanjskog zaduženja kad je u pitanju prethodna saglasnost za zaduživanje i izdavanje garancije  Mi smo mišljenja da ova važna pitanja treba definisati odmah, odnosno u samom Zakonu. | **Komentar nije prihvaćen.** Koncept novog zakona je takav da kontoni, gradovi i općine ne mogu stvarati bilo kakav dug bez prethodne saglasnosti FMF-a, a postupak izdavanja saglasnosti se uobičajeno propisuje podzakonskim aktima a ne zakonom. Za bolje razumijevanje pogledati dobre prakse u širem i bližem okruženju. |
| 45 | Član 17. Prethodna saglasnost za zaduživanje i izdavanje garancije  stav 4. tačka a. | Savez općina i gradova  Općina Olovo | Odredba člana 17. Nacrta Zakona prema kojoj je za izdavanje garancije općine potrebna saglasnost Federalnog ministartva finansija u suprotnosti je sa odredbama Zakona o principima lokalne samouprave  Zakon o principima lokalne samouprave  Član 13.  Organ odlučivanja jedinice lokalne samouprave je općinsko vijeće u općini, a gradsko vijeće u gradu (u daljnjem tekstu: vijeće).  Vijeće u okviru svojih nadležnosti (između ostalog):  - usvaja budžet i izvještaj o izvršenju budžeta jedinice lokalne samouprave;  - donosi odluke o upravljanju i raspolaganju imovinom jedinice lokalne samouprave;  - donosi odluke o zaduživanju;  Član 7. Zakona o principima lokalne samouprave utvrdio je „Jedinica lokalne samouprave ima pravo slobodnog i samostalnog raspolaganja svojom imovinom u skladu sa zakonom. Jedinica lokalne samouprave samostalno raspolaže finansijskim sredstvima u skladu sa zakonom. | **Komentar nije prihvaćen.** Kako bi centralne vlade mogle upravljati ukupnim javnim dugom, moraju imati odgovarajuća ovlaštenja i alate za provedbu fiskalnih pravila. Prethodna saglasnost za zaduživanje je alat koji je u praksi najviše zastupljen. Navedena odredba nije suprotna Ustavu FBIH, obzirom da je Ustavna nadležnost FBIH donošenje propisa o finansijama i finansijskim institucijama FBIH i fiskalna politika FBIH. Identični primjeri su u svim zemljama EU. |
| 46 | Član 17. Prethodna saglasnost za zaduživanje i izdavanje garancije  stav 4. tačka c. | Savez općina i gradova  Grad Bihać | Saglasnosti na gradskom nivou bi trebalo dati Gradsko vijeće jer je isto u skladu za Zakonom o lokalnoj samoupravi USK-a („Službeni glasnik USK“ 8/11) | **Komentar nije prihvaćen.** Ovdje se riječ o prethodnoj saglasnosti a ne donošenju odluke o zaduženju. Vidi član 15. stav (4) tačka c. |
| 47 | Član 17. Prethodna saglasnost za zaduživanje i izdavanje garancije  stav 5. | Savez općina i gradova  Općina Ilidža | Da se odredi rok za davanje prethodne pisane saglasnosti. | **Komentar nije prihvaćen.** Postupak izdavanja saglasnosti se uobičajeno propisuje podzakonskim aktima a ne zakonom. Vidjeti primjere zemalja u okruženju. Vidi član 15. stav (5). |
| 48 | Član 17. Prethodna saglasnost za zaduživanje i izdavanje garancije  stav 5. | Savez općina i gradova  Općina Centar Sarajevo | Glavna primjedba odnosi se na član 17. i izdavanje prethodne pismene saglasnosti jedinicama lokalne samouprave za zaduživanje od strane Federalnog ministarstva finansija. U stavu 5. se propisuje da će Federalno ministarstvo finansija naknadno donijeti propise kojima će se urediti postupak za izdavanje prethodne pisane saglasnosti kantonima , općinama i gradovima, te utvrditi odgovarajući obrazac i neophodna dokumentacija.  Smatramo da ova važna pitanja treba definisati odmah, odnosno u samom Zakonu. | **Komentar nije prihvaćen.** Postupak izdavanja saglasnosti se uobičajeno propisuje podzakonskim aktima a ne zakonom. Vidjeti primjere zemalja u okruženju. |
| 49 | Član 18.  Prethodna saglasnost ministarstva finansija kantona | Ministarstvo finansija KS | Regulisati davanje prethodne pisane saglasnost za zaduživanje od strane ministarstva finansija kantona uz pribavljeno mišljenje nadležnog ministarstva kantona | **Komentar nije prihvaćen.** Obratiti pažnju na stav (4) člana 16. koji propisuje da će ministar finansija kantona donijeti propise kojima se uređuje postupka davanja prethodne saglasnosti. |
| 50 | Član 19.  (Prethodna saglasnost grada i općine)  stav 1. | Savez općina i gradova  Općina Ilidža | U članu 19. u stavu (1) izmjeni tačka b) tako da glasi ''javna preduzeća grada ili općine''  (Smatramo da sva javna preduzeća bilo da ona posluju pozitivno ili imaju negativan finansijski  rezulata trebaju tražiti prethodnu pisanu saglasnost načelnika prilikom zaduživanja) | **Komentar nije prihvaćen.** Ako općina želi uvesti takva ograničenja i kontrolu nad javnim preduzećem može to urediti Statutom javnog preduzeća i sličnim instrumentima. |
| 51 | Član 19.  (Prethodna saglasnost grada i općine)  stav 1. | JP Elektroprivreda BiH | U članu 17. definiše se dio procedure, stav c) da se javna preduzeća ne mogu zaduživati bez prethodne saglasnosti FMF ako su negativno poslovala u prethodne dvije godine, a u članu 28. Postupak direktnog vanjskog zaduživanjs ne navode se nikakva ograničenja. Zaključujemo da se javna preduzeća, koja su poslovala pozitivno, mogu zadužiti bez prethodne saglasnosti. Predlažemo da se ovo preciznije definiše Zakonom. | **Komentar djelimično prihvaćen.** Konstatacija je tačna. Javna preduzeća koja nisu vanbudžetski korisnici, koja nemaju dug za koji je izdata garancija FBiH, kantona, grada ili općine a pozitivno su poslovala mogu se zaduživati bez prethodne saglasnosti. |
| 52 | Član 19.  (Prethodna saglasnost grada i općine)  stav 1. | Savez općina i gradova  Općina Olovo | Odredba člana 19. Nacrta Zakona o dugu prema kojoj je vanbudžetski korisnik, javno preduzeće i pravno lice dužno pribaviti prethodnu pisanu saglasnost načelnika u svrhu zaduživanja u suprotnosti je sa odredbama Zakona o principima lokalne samouprave  Član 13. Zakona o principima lokalne samouprave („Službene novine FBiH“, broj: 49/06 i 51/09) utvrdio je „Organ odlučivanja jedinice lokalne samouprave je općinsko vijeće u općini, a gradsko vijeće u gradu (u daljnjem tekstu: vijeće).  Vijeće u okviru svojih nadležnosti (između ostalog):  - priprema i dvotrećinskom većinom glasova usvaja statut jedinice lokalne samouprave;  - usvaja budžet i izvještaj o izvršenju budžeta jedinice lokalne samouprave;  - donosi odluke o upravljanju i raspolaganju imovinom jedinice lokalne samouprave;  - donosi odluke o zaduživanju;  - osniva javna preduzeća i javne ustanove i druga pravna lica za obavljanje djelatnosti od interesa za Općinu“  Član 58. Zakona o principima lokalne samouprave utvrđeno je da Federacija BiH i kantoni dužni su uskladiti svoje zakone sa ovim zakonom, te izvršiti prijenos poslova i nadležnosti, kao i odgovornosti dodijeljenih jedinicama lokalne samouprave ovim zakonom u roku od šest mjeseci od dana njegovog stupanja na snagu. Jedinice lokalne samouprave dužne su uskladiti svoje statute sa ovim zakonom u roku od 12 mjeseci od dana njegovog stupanja na snagu.  Člana 18. stav (1) alineja (13) Statuta Općine Olovo („Službeni glasnik Općine Olovo“, broj: 2/07, 4/08 i 8/19) utvrđeno je da Općinsko vijeće odlučuje o zaduženju jedinica lokalne samouprave  Član 93. Statuta Općine Olovo propisano je da „Vijeće može, ako to opće potrebe nalažu u oblasti poslova iz samoupravnog djelokruga Općine, osnovati javno preduzeće, javnu ustanovu i pravobranilaštvo u skladu sa zakonom. Aktom o osnivanju javnog preduzeća, odnosno javne ustanove, propisuje se način upravljanja preduzećem, odnosno ustanovom, prava osnivača, korišćenje ostvarene dobiti i druge obaveze preduzeća, odnosno ustanova prema Općini u skladu sa zakonom.“  Statutom JZU BRC Aquaterm Olovo utvrđeno je da JZU dužna pribaviti saglasnost osnivača=Općinskog vijeća Olovo kod svih statusnih promjena, kod donošenja Statuta i izmjena, kao i kod drugih obaveza utvrđenih osnivačkim aktom, statutom i zakonima koji regulišu oblast zdravstvene zaštite i rada javne ustanove | **Komentar prihvaćen.** Vidi član 17. stav (1). |
| 53 | Član 19.  Prethodna saglasnost grada i općine  stav 2. | Savez općina i gradova  Općina Ilidža | U članu 19. u stavu (2) umjesto ''službene novine općine'' da stoji ''službene novine kantona'', a na kraju teksta istog stava doda ''u roku od 60 dana od dana stupanja na snagu ovog Zakona' | **Komentar nije prihvaćen.** U novom prijedloguFederalno ministarstvo finansija utvrđuje i objavljuje listu ovih subjekata na svojoj internet stranici. Vidi član 17. stav (2). |
| 54 | Član 19.  Prethodna saglasnost grada i općine  stav 2. | Savez općina i gradova  Grad Bihać | Saglasnosti na gradskom nivou bi trebalo dati Gradsko vijeće jer je isto u skladu za Zakonom o lokalnoj samoupravi USK-a („Službeni glasnik USK“ 8/11) | **Komentar prihvaćen.** Vidi član 17. stav (1). |
| 55 | Član 19.  Prethodna saglasnost grada i općine  stav 4. | Savez općina i gradova  Općina Ilidža | U članu 19. u stavu (4) iza riječi obrazac stavi ''zarez'' i upiše ''rokovi'' | **Komentar nije prihvaćen.** Na temalju ovlaštenja iz člana 17. stav (4) načelnik/gradonačelnik može propisati i rokove ako to smatraju potrebnim. |
| 56 | Član 21.  Postupak unutrašnjeg zaduživanja Federacije, kantona, grada i općine  stav 1. | IFC | Član 21. tačka 1. zahtjeva da se doda pojašnjenje o zakonu koji uključuje "propisani iznos koji se primjenjuje sa ovim zakonom“. | **Komentar nije prihvaćen.** Stav (1) člana 19. referira se na član 12. , odnosno budžet i odluku o izvršenju budžeta kojim su planiraju primici od zaduživanja. |
| 57 | Član 21.  Postupak unutrašnjeg zaduživanja Federacije, kantona, grada i općine  stav 2. | Savez općina i gradova | Grad Bihać: Smatramo da odluku treba da donosi Parlament, Skupština i Gradsko vijeće (Zakon o lokalnoj samoupravi USK-a („Službeni glasnik USK“ 8/11) ne Vlade i Gradonačelnik Grad Zenica, Općina Olovo: Nacrtom Zakona nije utvrđeno da odluku o zaduživanju donosi Gradsko vijeće. Međutim, članom 13. Zakona o principima lokalne samouprave u FBiH (""Službene novine FBiH"", broj 49/06 i  51/09) utvrđeno je sljedeće: ""Organ odlučivanja jedinice lokalne samouprave je općinsko vijeće u općini, a gradsko vijeće u gradu (u daljnjem tekstu: vijeće). Vijeće u okviru svojih nadležnosti:  • ... • donosi odluke o zaduživanju; • ..."".  Ukoliko se uvaže naše sugestije vezane za član 2. i 21. Nacrta Zakona, samim tim bi i član 79., a koji se odnosi na gornju granicu javnog duga i izdavanje garancija grada, bio jasniji. | **Komentar prihvaćen**. Vidi član 19. stav (2). |
| 58 | Član 24.  Postupak unutrašnjeg zaduživanja vanbudžetskog fonda, vanbužetskog korisnika i javnog preduzeća | Zavod zdravstvenog osiguranja i reosiguranja FBIH | Vidjeti komentar uz čl. 8,9,10,15,16, ZZOTK | **Komentar nije prihvaćen.** Komentar se odnosio na postupak zaduživanja vanbudžetskog fonda, i nije relevantan nakon što je propisano da se vanbudžetski fondovi ne mogu zaduživati. |
| 59 | Član 27.  Postupak vanjskog zaduživanja Federacije  stav 10. | Savez općina i gradova  Općina Ilidža | član 27. stav (10)- smatramo da odredbe člana 27. nisu primjenjive na općine naročito u smislu vođenja pregovora. Smatramo da ne može Služba za finansije voditi pregovore već to treba biti Općinski načelnik. | **Komentar djelimično prihvaćen.** Vidi čl. 25. i 26. |
| 60 | Član 28.  Postupak direktnog vanjskog zaduživanja kantona, grada, općine i javnog preduzeća | JP Autoceste FBIH | Uskladiti sa odredbama Zakona o postupku zaključivanja i izvršavanja međunarodnih ugovora (SG BiH 29/00 i 32/13) | **Komentar nije prihvaćen.** Direktni dug se ne stvara preko države. Zakona o postupku zaključivanja i izvršavanja međunarodnih ugovora uređuje postupak zaključivanja međunarodnih ugovora u kojima je BiH ugovorna strana, a ne FBIH, kanton, grad, općina ili javno preduzeće. |
| 61 | Član 28.  Postupak direktnog vanjskog zaduživanja kantona, grada, općine i javnog preduzeća | IFC | Ovaj proces/postupak bi se mogao usmjeriti/pojednostaviti - zahtjev sa pratećom dokumentacijom će se podnijeti Federalnom ministarstvu financija za njihovo odobrenje unutar 7 dana. Po dobijanju odobrenja, odgovarajuće kantonalne vlasti će u skladu sa tim provesti postupak na kantonalnom nivou, uključujući i odobrenja na nivou kantonalnih/općinskih skupština.  Obrazloženje: trenutna formulacija riječi predstavlja poprilično složen proces i u praksi bi se mogla stvoriti dodatna uska grla, posebno za projekte kapitalnih investicija na nižim nivoima vlasti; U ukupnom pogledu FMF FBiH ima jasan pogled na mogućnosti/sposobnosti lokalnih nivo vlasti za zaduživanje i zbog toga ovo bi mogao biti mehanizam. | **Komentar nije prihvaćen.** Za ovu svrhu ne treba postavljati nikakve roke, pogotovo ne kratke kao što se predlaže. |
| 62 | Član 28.  Postupak direktnog vanjskog zaduživanja kantona, grada, općine i javnog preduzeća  stav 4. | Ministarstvo finansija KS | Postupak direktnog vanjskog zaduživanja kantona, grada, općine i javnog preduzeća pojednostaviti - da Odluku o direktnom zaduženju donosi Vlada FBiH, a ne Parlament FBiH. | **Komentar prihvaćen.** Vidi član 26. stav (5) prema kojem će saglasnost nakon odluke skupštine kantona saglasnost davati Federalno ministarstvo finansija. |
| 63 | Član 28.  Postupak direktnog vanjskog zaduživanja kantona, grada, općine i javnog preduzeća  stav 4. | Savez općina i gradova  Općina Ilidža | U članu 28. stav (4) umjesto ''Parlament Federacije'' piše '' Vlada Federacije''  U članu 28. u stav (5) definisati tačno koji su to nadležni organi koji donose Odluku o direktnom zaduženju. | **Komentar prihvaćen.** Vidi član 26. st. (3) i (5). |
| 64 | Član 29.  Namjenski projektni računi  stav 1. | IFC | Član 29. stav (1), molim vas za pojašnjenje da li se računi projekata treba otvoriti u Trezoru/JRT, osim ako je drugačije naglašeno od strane multilateralnog kreditora | **Komentar.** Da, slijedeći odredbe Zakonom o trezoru ukoliko se kreditna sredstva isplaćuju FBIiH, kantonu, gradu ili općini, osim ukoliko sa međunarodnim kreditorom nije ugovorom drugačije ugovoreno. Međunarodni kreditori imaju svoja pravila za isplatu i korištenje sredstava, posebno u pogledu prihvatljivosti lokalnih banaka. Ovo je sada propisano članom 27. |
| 65 | Član 30.  Investiranje kreditnih sredstava  stav 1. | Ministarstvo finansija KS | Dodati novi stav „Odredbe ovog člana na odgovarajući način primjenjuju kantoni“ | **Komentar prihvaćen.** Članom 28. stav (3) propisano je da odredbe ovog člana na odgovarajući način primjenjuju kantoni, gradovi i općine. |
| 66 | Član 33.  Mjere u slučaju kašnjenja servisiranja indirektnog duga Federacije  stav 6. | Savez općina i gradova  Općina Posušje | Na reprogramirane obaveze dužnik obavezan plaćati kamatu po stopi koja je za dva procenta više od Ugovorene (Na osnovu čega će Federacija izmjeniti Uslove po kojima je kredit podignut u osnovnom Ugovoru, smatramo da je bolje rješenje da se odredi neka jednakokratna vrsta naknade)  SOG- Općina Posušje: podizanje kamate za 2% je nerazumljivo i diskriminirajuće. Ako morate reprogramirati kredit zbog finansijskih poteškoća u Proračunu, a plaćati veću kamatu nije logično. | **Komentar djelimično prihvaćen.** Korigovano na način da je članom 31. stav (8) propisano da na reprogramirane kreditne obaveze iz stava (6) ovog člana dužnik je obavezan plaćati kamatu po stopi koja je jednaka kamatnoj stopi ostvarenoj na posljednjoj aukciji obveznica Federacije čija je ročnost ekvivalentna roku otplate reprogramiranih obaveza. Na ovaj način uzima se u obzir stvarni trošak koji FBiH ima za pozajmljena sredstva. Ovakva odredba ima stimulativni poticaj da dužnik uredno servisira svoje obaveze, a ako to nije u mogućnosti da plati stvarnu cijenu zaduživanja FBIH. |
| 67 | Član 33.  Mjere u slučaju kašnjenja servisiranja indirektnog duga Federacije  stav 8. | Savez općina i gradova  Grad Bihać | Na reprogramirane obaveze dužnik obavezan plaćati kamatu po stopi koja je za dva procenta više od Ugovorene (Na osnovu čega će Federacija izmjeniti Uslove po kojima je kredit podignut u osnovnom Ugovoru, smatramo da je bolje rješenje da se odredi neka jednakokratna vrsta naknade) | **Komentar djelimično prihvaćen.** Korigovano na način da je članom 31. stav (8) propisano da na reprogramirane kreditne obaveze iz stava (6) ovog člana dužnik je obavezan plaćati kamatu po stopi koja je jednaka kamatnoj stopi ostvarenoj na posljednjoj aukciji obveznica Federacije čija je ročnost ekvivalentna roku otplate reprogramiranih obaveza. Na ovaj način uzima se u obzir stvarni trošak koji FBiH ima za pozajmljena sredstva. Ovakva odredba ima stimulativni poticaj da dužnik uredno servisira svoje obaveze, a ako to nije u mogućnosti da plati stvarnu cijenu zaduživanja FBIH, a što je mnogo niže od zakonske zatezne kamate. |
| 68 | Član 33.  Mjere u slučaju kašnjenja servisiranja indirektnog duga Federacije  stav 8. | Savez općina i gradova  Općina Posušje | Podizanje kamate za 2% je nerazumljivo i diskriminirajuće. Ako morate reprogramirati kredit zbog finansijskih poteškoća u Proračunu, a plaćati veću kamatu nije logično. |
| 69 | Član 33.  Mjere u slučaju kašnjenja servisiranja indirektnog duga Federacije  stav 8. | MMF | 2% bi u nekim slučajevima mogao biti vrlo visok, posebno kada je dužnik u finansijskom problemu, i ovim bi se mogao povećat problem. Mogao bi se pozvat na "zateznu kamatu". Postoji sličan aranžman u čl. 60 |
| 70 | Član 34.  Dodatne mjere u slučaju kašnjenja servisiranja indirektnog duga Federacije  stav 1. | Savez općina i gradova  Općina Olovo | Odredba člana 34. tačka (1) pod b) Nacrta Zakona u suprotnosti je sa članom 6. Zakona o pripadnosti javnih prihoda u FBiH. Osim što su općine oštećene „oduzimanjem“ dijela sredstava za otplatu vanjskog duga FBiH, a sredstva kredita općine nisu koristile, FBiH daje sebi za pravo da samoinicijativno „Zaplijeniti i zadržati dio prihoda sa Posebnog računa za raspodjelu prihoda od indirektnih poreza sa Jedinstvenog računa koji pripadaju kantonu, gradu odnosno općini“ čime se ponovo nanosi direktna šteta budžetima općina.  Isti slučaj je sa članom 35. tačka (4) i (5)  Nakon raspodjele sredstava za otplatu vanjskog duga, preostalo se raspodjeljuje između entiteta i nižih nivoa vlasti. U skladu sa Zakonom o pripadnosti javnih prihoda u FBiH („Službene novine FBiH“ broj: 22/06, 43/08, 22/09, 35/14 i 94/15) prihodi sa Jedinstvenog računa se dijele kako slijedi:  1. Finansiranje funkcija Federacije 36,20 %  2. Finansiranje funkcija kantona 51,23 %  3. Finansiranje funkcija jedinica lokalne samouprave 8,42 %  4. Finansiranje funkcija grada Sarajeva 0,25%  5. Direkcije za ceste 3,90 %  Članom 6. Zakona o pripadnosti javnih prihoda u FBiH utvrđena je dinamika raspodjele prihoda prema dinamici pražnjenja sredstava sa jedinstvenog računa, a u skladu sa Zakonom o uplatama na jedinstveni račun i raspodjeli prihoda. | **Komentar nije prihvaćen.** Vidi odredbe čl, 32. 33. i 34. za bolje razumijevanje. Ovlaštenje za korištenje ovog instrumeta osiguranja duga daje nadležni organ kantona, grada i općine. Zaštita povjerilaca mora postojati direktno na sredstvima, a ne da se blokira račun općine i dug/kredit proglasi dospjelim u cjelosti. Uostalom ovo rješenje već postoji u važećem Zakonu o dugu, zaduživanje i garancijama u FBIH. Ovaj zakon je sistemski zakon i daje supremaciju u odnosu na druge zakone pa stoga nema kolizije sa Zakonom o pripadnosti javnih prihoda u FBiH. |
| 71 | Član 35.  Rezervne mjere u slučaju kašnjenja servisiranja duga kantona, grada i općine prema drugim povjeriocima  stav 4. | Savez općina i gradova  Općina Ilidža | U članu 35. stav (4) na kraju brisati tačku i dodati ''i o tome ih pismeno obavjestiti'' | **Komentar nije prihvaćen.** Nije nužno zakonomnavoditi takvo postupanje obzirom da će FMF svakako o tome obavijestiti sve učesnike u transakciji, uključujući i platnog agenta ukoliko je imenovan. |
| 72 | Odjeljak C. Saradnja sa Centralnom bankom | IFC | Član 37. i 38. - važno je da se unakrsno provjere i uporede sa odredbama Zakona o Centralnoj banci BIH kako bi se mogle izbjeći komplikacije prilikom provedbe. | **Komentar nije prihvaćen.** Entiteti već imaju potpisane takve ugovore sa Centralnom bankoom BiH a što je u skladu sa Zakonom o Centralnoj banci BIH. Uostalom, ova odredba već postoji u entitetskom zakonodavstvu o dugu. |
| 73 | Član 37.  Računi za servisiranje vanjskog duga  stav 1. | Ministarstvo finansija KS | Dodati novi stav kojim će biti utvrđeno da „ Ministarstvo finansija kantona ovlašteno je da otvori račune u Centralnoj banci za uredno servisiranje direktnog vanjskog duga kantona i plaćanje direktnih vanjskih garancija kantona“ | **Komentar prihvaćen.** U članu 37. propisano je da odredbe čl. 35. i 36. ovog Zakona na odgovarajući način primjenjuju kantoni, gradovi i općine. |
| 74 | Član 38.  Agentski ugovor | Ministarstvo finansija KS | Odredbe ovog člana na odgovarajući način primjenjuje kantoni. | **Komentar prihvaćen.** U članu 37. propisano je da odredbe čl. 35. i 36. ovog Zakona na odgovarajući način primjenjuju kantoni, gradovi i općine. |
| 75 | Član 40.  Izdavaoci i tražioci garancije)  stav 4. | Zavod za zdravstveno osiguranje SBK | Urediti da Kanton može izdati garanciju i kantonalnim vanbudžetskim fondovima: propušteno je da se regulira koji nivo vlasti daje garancije kantonalnim vanbudžetskim fondovima. | **Komentar nije prihvaćen.** Vanbudžetski fondovi se ne mogu zaduživati niti po važećim zakonima u skladu sa kojima su osnovani, a ovaj nacrt Zakona o dugu, zaduživanju i garancijama to samo dodatno utvrđuje. |
| 76 | Član 44.  Zahtjev za izdavanje garancija | IFC | Član 44. se ponavlja, može se izbrisati. Iste informacije su uključene ili se mogu dodati u član 45. | **Komentar nije prihvaćen.** Članovi 43. i 44. su nužni. Član 44. daje ovlaštenje federalnom ministru finansija do donese podzakonski akt kojim će se uredi postupak podnošenja zahtjeva za izdavanje garancije i prateća dokumentacija. |
| 77 | Član 46.  Postupak donošenja odluke o izdavanju garancije stav 5. | JP Elektroprivreda BiH | Obzirom na sadržaj ovog stava trebalo bi precizirati ko i na koji način snosi troškove angažovanja eksperta čije mišljenje se traži. | **Komentar nije prihvaćen.** FMF angažuje i plaća eksternog eksperta ako je potrebno, a ovi troškovi se pokrivaju iz naknade za izdavanje garancije koju plaća dužnik. |
| 78 | Član 46.  Postupak donošenja odluke o izdavanju garancije  stav 8. | JP Elektroprivreda BiH | Prijedlog je i da se skrate rokovi iz stava (8) (npr. izbacivanjem riječi radnih na oba mjesta), jer bi se mogli pokazati predugi u praksi, a u slučaju urgentnih potreba | **Komentar prihvaćen.** U stavu (8) člana 45. riječi „radnih“ je brisana. |
| 79 | Član 46.  Postupak donošenja odluke o izdavanju garancije  stav 8. | Savez općina i gradova  Općina Olovo | Rok za rješavanje zahtjeva za izdavanje garancije propisan je „ne kraćem od 30 radnih dana i ne dužem od 90 radnih dana od dana prijema potpunog zahtjeva“, s tim da rok može biti produžen za rok potreban za procjenu rizika određen ugovorom sa profesionalnim vanjskim savjetnikom. Ako se uzmu u obzir odredbe člana 17. Nacrta zakona da „bez prethodne pisane saglasnosti Federalnog ministarstva finansija kantoni, gradovi i općine ne mogu izdavati garancije“, koji po ZUP-u traje max. 30 dana (a u praksi nekada i mnogo duže) za pribavljanje garancije u svrhu zaduživanja podnosilac zahtjeva čekati će 4 mjeseca (u idealnim uslovima) | **Komentar nije prihvaćen.** Dovoljno je izbaciti riječi "radnih" što je i učinjeno. Vidi prethodni komentar. |
| 80 | Član 48.  Uslovi za potpis ugovora o izdavanju garancije  tačka a. | IFC | Član 48., a) spominje da se odluka za izdavanju garancije treba donijeti od strane nadležnog zakonodavstva ili predstavničkog tijela. To bi moglo biti zbunjujuće, jer član 46. već propisuje ovlast za odobrenje Parlamentu. | **Komentar nije prihvaćen.** Pored zakonodavnog, postoji i nadležni organi dužnika (skupština kantona/ gradsko ili općinsko vijeće, Nadzorni odbor i skupština privrednog društva). |
| 81 | Član 53.  Naplata administrativne takse, provizije i premije rizika | JP Elektroprivreda BiH | Prijedlog je da se kroz Zakon kvantificira maksimalni iznos u procentima u kojim će se naplaćivati iznosi administratime takse, provizije i premije rizika da se kroz propis Vlade iz člana 52. Zakona definišu razumni procenti koji neće učiniti efektivni trošak finansiranja previsokim za potencijalne korisnike garancija. Shodno ostalim članovima Zakona (posebno 60. i 61.) Federacija bi trebala imati regresno pravo i adekvatne mjere/instrumente za  naplatu potraživanja ako bi garancija bila iskorištena. Ovo suštinski smanjuje nzik za Federaciju. te bi bar premija za rizik trebala biti niža zbog toga. Ovdje se preporučuje da se sagledaju procenti koje, u sličnu namjenu imaju zemlje u okruženju, koje imaju stabilnu valutu i solidan nivo vanjskog duga (npr. Hrvatska, Slovenija i sl) u odnosu na BDP.  S druge strane, iznos naknade za izdavanje garancija definisan je Pravilnikom o pratećoj dokumentaciji i informacijama neophodnim u proceduri donošenja odluke o izdavanju garancije FBiH i procentu premije i provizije za izdavanje garancije od 29.02.2008. godine i Izmjenama i dopunama ovog Pravilnika, pa ukoliko bi se ovo pitanje i u budućnosti moglo rješavati nekim podzakonskim aktom, cijenimo da se ovaj procenat ne mora posebno određivati u samom Zakonu. | **Komentar nije prihvaćen.** Premija i provizija se trebaju obračunavati u skladu sa pravilima EU o državnoj pomoći u obliku garancije, a što će biti implementirano kroz podzakonske akte koji će se donijeti nakon usvajanja zakona. |
| 82 | Član 64.  Prestanak garancija  stav 2. | JP Elektroprivreda BiH | Stav 2. precizirati način provedbe. | **Komentar nije jasan.** Predložena odredba je dovoljno jasna, ali je i pored toga dodata tačka d) koja glasi „ugovor o zajmu raskinut ili otkazan“. |
| 83 | Odjeljak A. Evidencije i obaveze dostavljanja podataka o dugu i garancijama | JP Elektroprivreda BiH | U čl. 66.,67.,68., 69. i 70. precizirati datume izvještajnih podataka koji se odnose na stanje duga (kraj kvartala" kraj polugodišta ili kraj godine) i rok dostave (npr. 20-30 dana) u odnosu na datum stanja iz tog izvještaja ukoliko to neće biti rješeno propisom koji se pominje u članu 73. Zakona. | **Komentar nije prihvaćen.** Rokovi izvještavanja se zbog fleksibilnosti uređuju podzakonskim aktima i slijede kalendar koji je jedinstven na nivou EU. Član 72. predviđa da federalni ministar finansija donosi pravilnik kojim se utvrđuje minimalan sadržaj, način i rokovi dostavljanja izvještaja iz člana 71. Zakona, te način i rokovi objavljivanja informacija o dugu i garancijama javnog sektora Federacije. |
| 84 | Član 65.  Uspostavljanje i vođenje evidencije | Savez općina i gradova  Općina Olovo | U članu 65. dodati i „Javnih zdravstvenih ustanova“  veza član 69. koji glasi (Obaveze javnih zdravstvenih ustanova)  (4) Javna zdravstvena ustanova čiji je osnivač grad ili općina i na čije finansijske planove nadležni organ grada, odnosno općine daje saglasnost, a koja je do dana stupanja na snagu ovog Zakona stvorila obaveze na osnovu direktnog unutrašnjeg duga, dužna je u roku od 60 dana od dana stupanja na snagu ovog Zakona dostaviti podatke o svim takvim neizmirenim dugovima službi za finansije grada, odnosno općine i Federalnom ministarstvu finansija.  (5) Javna zdravstvena ustanova iz stava (4) ovog člana službi za finansije grada, odnosno općine dužna je dostaviti i prateću dokumentaciju koja se odnosi na neizmirene dugove. | **Komentar nije prihvaćen.** Javne zdravstvene ustanove se ne mogu zaduživati stupanjem na snagu ovog zakona, a ukoliko već postoje njihovi dugovi su sastavni dio javnog dugu kantona, grada ili općine. |
| 85 | Član 70.  Obaveze javnih preduzeća | JP Elektroprivreda BiH | U članu 70. uvesti nadležnost resornih ministarstava i uvezati sa članom 17. stav (3) – nadležno ministarstvo. | **Komentar prihvaćen.** U članu 68. st. (1) i (2) dodate su rijeći „ i nadležnom resornom ministarstvu“. |
| 86 | Član 74.  Izvještavanje o dugu  stav 4. | Savez općina i gradova  Grad Bihać | Gradovi imaju problem nedovoljnih ljudskih kapaciteta u administraciji te smatramo da ukoliko federalno i kantonalno ministarstvo dostavljaju izvještaj vladi i gradska služba za finansije bi trebala gradonačelniku. | **Komentar nije prihvaćen**. Stav (4) člana 71. jasno propisuje da su grad i općina dužni sačinjavati i gradskom odnosno općinskom vijeću dostavljati na razmatranje kvartalne izvještaje o dugu grada odnosno općine, te godišnje izvještaje o dugu grada odnosno općine. Jasno je da će ove izvještaje pripremati službe za finansije grada ili općine a ne gradonačelnik ili načelnik. |
| 87 | Član 76.  Gornja granica i mjere za stabilizaciju ukupnog javnog duga  stav 2. | MMF | Generalno ove vrste ukupnih ograničenja duga su stvar fiskalne politike, a i rješenje će biti prilagođavanje fiskalne politike (vrlo je malo toga što menadžer duga može učiniti za kontrolu nivoa duga). Stoga su ta ograničenja uglavnom u zakonima o fiskalnoj odgovornosti.  Ukoliko će ostati, predlažemo da se doda referenca na mjere fiskalne politike. Kao u stavu (5) . | **Komentar nije prihvaćen.** Federacija BIH trenutno nema Zakon o fiskalnoj odgovornosti pa su stoga fiskalna pravila sadržana u Zakonu o budžetima u FBiH i Zakonu o dugu, zaduživanju i garancijama u FBIH. S obzirom da su fiskalna pravila o ograničenju duga propisana zakonodavstvom o dugu kako na nivou BiH , tako i na na nivou entiteta, ograničenja ili kočnice duga potrebno je utvrditi propisima o dugu. U svim zemljama fiskalna politika je starija od politike upravljanja dugom sve dok javni dug ne pređe dozvoljene limite, i takve politike su sadržane u članu 73. prijedloga zakona. Kada javni dug vođen fiskalnom politikom pređe dozvoljene limite pravilo je da politika duga postaje starija od fiskalne politike, što znači da se deficit i rashodi moraju smanjivati kako bi se obuzdao daljnji rast javnog duga. Federacija BiH je trenutno daleko od takvog scenarija ali ipak smatramo da kočnice duga moraju biti ugrađene u prijedlog zakona. Šta više, direktive EU daju preporuke državama članicama da se kočnice duga ugrade u ustav ili propise koji imaju ustavnu snagu, što su neke članice i implementirale. |
| 88 | Član 77.  Gornja granica za izdavanje garancija Federacije | MMF | Izgleda poprilično visoko postavljeno. | **Komentar prihvaćen.** Sa predloženih 25% granica je smanjena na 15%. Vidi član 74. prijedloga zakona. |
| 89 | Član 79.  Gornja granica javnog duga i izdavanja garancija grada ili općine  stav 1. | Savez općina i gradova  Grad Bihać | Nejasan pojam redovnih prihoda. | **Komentar nije prihvaćen.** Ovim se zakonommorao uvesti neki pojam o stalnim prihodima a ne onim koji se ostvaruju povremeno, stoga je u definicijama preciziran pojam redovnih prihoda koji podrazumijevaju prihode koji ne uključuju transfere ostalih nivoa vlasti i fondova izuzev redovnih zakonskih transfera, transfere od inostranih vlada i međunarodnih organizacija, i prihode iz posebnih ugovora: sufinansiranje građana za jedinicu lokalne zajednice, te druge jednokratne prihode koji se neće kontinuirano realizirati u budućim periodima. Vidi tačku 29) člana 2. prijedloga zakona. |
| 90 | Član 81.  Granice izloženosti Federacije prema jednom sektoru, pravom licu ili grupi povezanih lica | JP Autoceste FBIH | Izloženost prema jednom pravnom licu bi trebalo da iznosi najmanje 10%. | **Komentar prihvaćen.** U članu 79. stav (1)propisano je da pojedinačna izloženost Federacije prema jednom pravnom licu po osnovu indirektnog duga i neotplaćenog garantiranog duga ne može biti veća od 10% BDP-a |
| 91 | Član 81.  Granice izloženosti Federacije prema jednom sektoru, pravom licu ili grupi povezanih lica | JP Elektroprivreda BiH | Umjesto predložene granice od od 8% BDP-a Federacije, predlaže 10% BDP-a FBiH, imajući u vidu konkretni doprinos tražioca garancije u BDP-u. Isto tako i sektorska izloženost bi se trebala povećati na 20%, imajući u vidu planirana ulaganja u energetski sektor. | **Komentar prihvaćen.** U članu 79. stav (1) propisano je da pojedinačna izloženost Federacije prema jednom pravnom licu po osnovu indirektnog duga i neotplaćenog garantiranog duga ne može biti veća od 10% BDP-a. Pored toga, stav (2) propisuje da pojedinačna izloženost Federacije prema jednom sektoru po osnovu indirektnog duga i neotplaćenog garantiranog duga ne može biti veća od 20% BDP-a. |
| 92 | Član 85.  Strategija upravljanja dugom  stav 2. | MMF | Također bi se trebalo ažurirati godišnje na temelju kontinuiranog vremenskog okvira i pregledati i revidirati po potrebi. | **Komentar, odnosno preporuka je već ugrađena.** Član 83. stav (2)propisuje da je Strategija upravljanja dugom je trogodišnji dokument koji se dostavlja Vladi Federacije na usvajanje zajedno sa Prijedlogom Programa javnih investicija Federacije, a koji je također trogodišnji dokument koji se u skladu sa budžetskim kalendarom usvaja od strane Vlade Federacije BIH. Slijedom navedenog jasno je da se i Strategija upravlja dugom ažurira jednom godišnje na roling osnovi, a što je i bio prijedlog MMF-a. |
| 93 | Član 89.  Eksterna revizija | IFC | Očekivalo se da će član 89. vanjsku reviziju duga po zakonu provesti "Court of Account". Važno je osigurati da ne postoji kontradiktnost sa zakonima "COA" | **Komentar nije prihvaćen.** Ured za reviziju institucija FBIH svakako radi reviziju Federalnog ministarstva finansija i izvršenja Budžeta FBiH svake godine ali to je javna revizija. Ovdje je riječ o ciljanoj eksternoj (nejavnoj) reviziji operacija duga, što je bila preporuka eksperata Svjetske banke i EBRD-a kako bi se od strane neovisnih revizora potvrdili podaci i informacije o transakcijama duga. |
| 94 | Član 92.  Rokovi za donošenje provedbenih propisa  stav 1. | Ministarstvo finansija KS | Brisati riječi „45. stav (2)“ | **Komentar prihvaćen.** Član 90. koji propisuje rokove za donošenje provedbenih propisa je značajno korigovan u odnosu na prednacrt zakona, obzirom da je Federalno ministarstvo prihvatilo da objavljuje i godišnje ažurira liste subjekata iz čl. 15., 16., i 17. na koje se saglasnosti odnose. Ovom intervencijom prestala je potreba da resorna federalna i kantonalna ministarstva ažuriraju takve liste. Federalno ministarstvo finansija će liste takvih subjekata ažurirati godišnje na temelju izvještaja Federalnog zavoda za statistiku, Finansijsko-informatičke agencije i izvještaja o dugu. |
| 95 | Član 92.  Rokovi za donošenje provedbenih propisa  stav 2. | JP Elektroprivreda BiH | U stavu 2. potrebno je dodati i resorno ministarstvo (zbog člana 17.) | Član 90. koji propisuje rokove za donošenje provedbenih propisa je značajno korigovan u odnosu na prednacrt zakona, obzirom da je Federalno ministarstvo prihvatilo da objavljuje i godišnje ažurira liste subjekata iz čl. 15., 16., i 17. na koje se saglasnosti odnose. Ovom intervencijom prestala je potreba da resorna federalna i kantonalna ministarstva ažuriraju takve liste. Federalno ministarstvo finansija će liste takvih subjekata ažurirati godišnje na temelju izvještaja Federalnog zavoda za statistiku, Finansijsko-informatičke agencije i izvještaja o dugu. |